Studiu EURO 2020: Care este echipa cotată cu prima șansă la câștigarea marelui trofeu.
EURO 2020 începe pe 11 iunie și se încheie pe 11 iulie. Doar Franţa şi Belgia au atins sferturile la ultimele trei turnee majore. Belgia și Franța ocupă primele două locuri în clasamentul UEFA. Primul meci care se joacă pe Arena Națională este Austria vs. Macedonia de Nord. Primul meci pe Arena Națională se joacă pe 13 iunie.
Au mai rămas doar 4 zile până la Campionatul European de Fotbal 2020, dar iată care sunt echipele cotate cu prima șansă la câștigarea trofeului continental.Conform unui studiu amplu realizat de Stats Perfom Predictor, instrumentul dezvoltat de compania de analiză sportivă Opta, Franța are cele mai mari șanse că câștige trofeul de anul acesta, mai exact 20,5%. Ea este urmată de Belgia cu 15,7 %.Aceste calcule nu s-au făcut oricum. Știm că Franța este Campioana Mondială en titre, iar selecționata Belgiei a reușit în 2018 performanța de a se clasa pe locul al treilea la Campionatul Mondial.Echipele care se clasează imediat după Franța și Belgia sunt Spania (11,3%), Germania (9,8%) şi Portugalia cu 9,3%. La coada clasamentului stă Macedonia de Nord, cu cele mai mici șanse la câștigarea EURO 2020, 0,02%.